Фламанддар
Фламанддар - герман тилдүү топтогу элдер, Бельгиянын жергиликтүү калкы.
 
Жалпы саны 7 млн 230 миң киши (2010). 5 млну Бельгияда (Фландрия), 250 миңдейи Франциянын Бельгия менен чектеш жерлеринде жашайт. Нидерландда жашаган Фламанддар голланддарга сиңишип, алар менен бир улутка айланган. Нидерланд тилинде сүйлөшөт. Динге ишенгендеринин көпчүлүгү - католик. Ф-дын этностук негизин франк, сакс жана фриз уруулары менен аралашып кеткен фанктардын батыш герман, ошондой эле кельт уруулары түзгөн. Этнос катары 17-19-кылымдарда калыптанган. Нидерланд бурж. революциясынан (16-к.) кийин Ф. бытырап, көпчүлүгү Испания бийлигинде калган. 1830-ж. Фламанддар менен валлондор биригип, көз карандысыз Бельгия мамлекетин түзгөн. Салттуу кийим-кечектери голландыктарга окшош. Аялдары - көйнөк, кофта, корсаж, юбка, алжапкыч, башына чепец кийип, түстүү же клеткалуу шалы жоолук салынат. Тамак-ашы негизинен - жашылча, балык азыктары, took сорпосу. Майрам күндөрү пирог жана булочка даярдашат.

Колдонулган адабияттар
«Кыргызстан». Улуттук энциклопедия: 7-том / Башкы ред. Ү. А. Асанов. К 97. Б.: «Кыргыз энциклопедиясы» башкы редакциясы, 2015. - 832 б., илл. ISBN 978-9967-14-125-4
Калктар